CELEX: 62012TN0066
Language: sl
Date: 2012-02-13 00:00:00
Title: Zadeva T-66/12: Tožba, vložena 13. februarja 2012 – Sedghi in Azizi proti Svetu

14.4.2012   
            
            
               SL
            
            
               Uradni list Evropske unije
            
            
               C 109/24
            
         Tožba, vložena 13. februarja 2012 – Sedghi in Azizi proti Svetu
   (Zadeva T-66/12)
   2012/C 109/52
   Jezik postopka: angleščina
   
      Stranke
   
   
      Tožeči stranki: Ali Sedghi (Teheran, Iran) in Ahmad Azizi (London, Združeno kraljestvo) (zastopniki: S. Gadhia in S. Ashley, Solicitors, D. Wyatt, QC (Queen’s Counsel), in M. Lester, Barrister)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost Sklepa Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (UL L 319, 2.12.2011, str. 71) in Izvedbene uredbe Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 319, 2.12.2011, str. 11), v delih, v katerih se nanašata na tožeči stranki;
            
         
               —
            
            
               odloči, da se člena 19(1)(b) in 20(1)(b) Sklepa Sveta 2010/413/SZVP ter člen 16(2) Izvedbene uredbe Sveta (EU) št. 1245/2011 ne uporabijo v zvezi z drugo tožečo stranko;
            
         
               —
            
            
               se Svetu naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata dva tožbena razloga.
   
               1.
            
            
               S prvim tožbenim razlogom zatrjujeta, da ni izpolnjen nobeden od meril za uvrstitev tožečih strank na seznam in da za to ni nobene veljavne pravne ali dejanske podlage; Svet naj bi zagrešil očitno napako pri presoji, da je uvrstitev tožečih strank na seznam upravičena.
            
         
               2.
            
            
               Z drugim tožbenim razlogom zatrjujeta, da izpodbijana sklep in uredba neupravičeno in nesorazmerno omejujeta temeljne pravice tožečih strank.
            
         Druga tožeča stranka uveljavlja dva dodatna tožbena razloga, s katerima zatrjuje, da:
   
               —
            
            
               izpodbijana sklep in uredba neupravičeno in nesorazmerno kršita njeno pravico do prostega gibanja v Evropski uniji; in
            
         
               —
            
            
               Svet ni bil pristojen za vključitev druge tožeče stranke v okvir Skupne zunanje in varnostne politike, ker naj bi šlo za čisto notranjo zadevo Evropske unije.